CELEX: 62014CN0012
Language: hu
Date: 2014-01-10 00:00:00
Title: C-12/14. sz. ügy: 2014. január 10-én benyújtott kereset – Európai Bizottság kontra Máltai Köztársaság

26.5.2014   
            
            
               HU
            
            
               Az Európai Unió Hivatalos Lapja
            
            
               C 159/11
            
         2014. január 10-én benyújtott kereset – Európai Bizottság kontra Máltai Köztársaság
   (C-12/14. sz. ügy)
   2014/C 159/15
   Az eljárás nyelve: angol
   
      Felek
   
   
      Felperes: Európai Bizottság (képviselők: K. Mifsud-Bonnici, D. Martin meghatalmazottak)
   
      Alperes: Máltai Köztársaság
   
      Kereseti kérelmek
   
   A felperes azt kéri, hogy a Bíróság:
   
               —
            
            
               állapítsa meg, hogy a Máltai Köztársaság azáltal, hogy a The Royal Air Force vonatkozásában csökkentette a máltai öregségi nyugdíjat az egyesült királyságbeli közalkalmazotti nyugdíj összegével – az adott esetben a The Principal Civil Service, a The National Health Service, vagy a The Armed Forces 1975. évi nyugdíjrendszerében –, nem teljesítette az 1996. december 2-i 118/97 rendelettel (1) módosított és egységes szerkezetbe foglalt, a szociális biztonsági rendszereknek a Közösségen belül mozgó munkavállalókra és családtagjaikra történő alkalmazásáról szóló, 1971. június 14-i 1408/71/EGK tanácsi rendelet (2) 46b. cikkéből, és a szociális biztonsági rendszerek koordinálásáról szóló, 2004. április 29-i 883/2004/EK európai parlamenti és tanácsi rendelet (3) 54. cikkéből eredő kötelezettségeit.
            
         
               —
            
            
               a Máltai Köztársaságot kötelezze a költségek viselésére.
            
         
      Jogalapok és fontosabb érvek
   
   A Bizottság azon az állásponton van, hogy Málta nem teljesítette az 1408/71 és a 883/2004 rendeletből eredő kötelezettségeit azáltal, hogy a valamely más tagállam jogszabályai szerint megszerzett közalkalmazotti nyugdíjat levonta a máltai, jogszabályban foglalt öregségi nyugdíjból. A Bizottság szerint az Egyesült Királyság közalkalmazotti nyugdíjrendszere jogszabályon alapul, következésképpen az említett rendeletek hatálya alá tartozik. Ez utóbbiak szerint tilos a máltai öregségi nyugdíj csökkentése az Egyesült Királyság közalkalmazotti nyugdíjainak összegével. Az Egyesült Királyság és Málta nem kötött szociális biztonsági megállapodást az Egyesült Királyság közalkalmazotti nyugdíjaira vonatkozóan, és az 1408/71 és a 883/2004 rendelet egyik melléklete sem tartalmaz bejegyzést Málta vonatkozásában, így azok a feltételek, amelyeket e rendeletek előírnak a szociális biztonsági megállapodások folytatólagos alkalmazásához, nem teljesülnek.
   Mivel az Egyesült Királyság közalkalmazotti nyugdíjrendszere e rendeletek hatálya alá esik, az 1408/71 rendelet 46b. cikkének (1) bekezdése és a 883/2004 rendelet 54. cikkének (1) bekezdése tiltja az olyan, ellátások halmozódásának tilalmáról szóló nemzeti jogszabályok alkalmazását, amilyen a Maltese Social Security Act (a szociális biztonságról szóló máltai törvény) 56.§ -a.
   
      (1)  HL L 28., 1. o.; magyar nyelvű különkiadás 5. fejezet, 3. kötet, 3. o.
   
      (2)  HL L 149., 2. o.; magyar nyelvű különkiadás 5. fejezet, 1. kötet, 35. o.
   
      (3)  HL L 166., 1. o.; magyar nyelvű különkiadás 5. fejezet, 5. kötet, 72. o.